paragraph_text: Rođeni Grobničanin, s karijerom je započeo u Rijeci. Tamo igra prvo do posudbe u NK Orijent do drugog dijela 2002. kada započinje svoj 5 godina dug put kroz redove Rijeke. Već prve prave sezone u Rijeci uspio je sakupiti manju minutažu da bi od sezone 2003./04. postao dio prve momčadi, izmjenjujući se na pozicijama unutar veznog reda. 2006. dobiva poziv nacionalnog izbornika Zlatka Kranjčara za nastup na novogodišnjem turniru Carlsberg Cupu. Nastupio je cijelu utakmicu protiv reprezentacije Hong Konga (4:0). Prije toga nastupao je rijetko za U-21 i U-19 reprezentaciju.